দুটি জোট- ঐক্যফ্রন্ট ও যুক্তফ্রন্ট গঠিত হয়েছেএ বাইরের চেহারায় যাদের মধ্যে একটি- বিএনপিপন্থী যেটি বিএনপির উদ্যোগে গঠিত, সুতরাং এ জোটের অবস্থান খুবই স্পষ্টভাবে প্রকাশিত হয়েছে। জাতি কিছুটা বিস্ময়ের সঙ্গে ড. কামাল হোসেনকে বিএনপি ঘরানার সঙ্গে অর্থাৎ যুদ্ধাপরাধী-মিত্রদের নেতৃত্ব দিতে দেখে কিছুটা আশাহত হয়েছে! কিন্তু প্রথম আলো, ডেইলি স্টারের ঐক্যফ্রন্টের প্রতি অতিরিক্ত পক্ষপাত, ঐক্যফ্রন্টের প্রতি সংবাদপত্রের সঙ্গে মানানসই নয় এমন অতিরিক্ত সমর্থন দিয়ে সরকারকে, প্রধানমন্ত্রীকে দোষী করে সংবাদ বিশ্লেষণ, রিপোর্টিং দেখে জনগণ বিশেষত আমরা যারা ভেবেছিলাম যে, ড. কামাল আর যাই হোক, যুদ্ধাপরাধীর মতো, ফৌজদারি মামলা, দুর্নীতি-অর্থ আত্মসাত ও ২১ আগস্টের গ্রেনেড হামলায় শেখ হাসিনাকে হত্যার পরিকল্পনা, নির্দেশ দাতার মামলায় দ-িত হওয়া সত্ত্বেও তাদের মুক্তি চাওয়ার দাবিটি তাদের দাবির তালিকায় রাখবেন না। তাছাড়া, কিছুদিন আগেই পেট্রোল বোমা হামলা করে বিএনপি নেত্রী দু’শ’রও বেশি মানুষকে পুড়িয়ে হত্যা করেছে- সেটি তাঁর, শিক্ষিত ও মানবিক মনে স্থায়ী চিহ্ন না ফেলে পারে না- এ ধারণা দেখা যাচ্ছে মহা ভুল ছিল! তিনিই প্রকৃতপক্ষে যুদ্ধাপরাধী ও পাকিস্তানের মিত্র বিএনপির আত্মিক অভিভাবক হয়ে উঠেছে যা বিস্ময়কর। এ কাগজ দুটির খবর ও খবর পরিবেশনের কৌশল এবার জাতির কাছে স্পষ্ট করে দিয়েছে। অপরদিকে, বিএনপি প্রতিষ্ঠাতা সদস্য, জ্যেষ্ঠ রাজনীতিক যিনি দীর্ঘকাল বিএনপির রাজনীতির সঙ্গে সম্পৃক্ত ছিলেন, তার যুক্তিপূর্ণ দাবিগুলো এবং আইনিভাবে দ-িত বিএনপি নেত্রীর অযৌক্তিক, বেআইনী মুক্তি দাবি না করা দু’জনের আদর্শিক অবস্থান যে বিপরীত তা স্পষ্ট করেছে। অথচ ড. কামাল ছিলেন দীর্ঘদিন যাবত বঙ্গবন্ধুর ঘনিষ্ঠ, তাঁর প্রথম মন্ত্রিপরিষদের মন্ত্রী, এমনকি আওয়ামী লীগ থেকে তিনি প্রেসিডেন্ট পদপ্রার্থীও হয়েছিলেন!